section_heading: FC Breitnigge
paragraph_text: Mađar Pal Csernai, koji je bio pomoćni trener Cramerovoj zamjeni, Gyuli Lorant, postao je glavni trener. Za vrijeme njegova vodstva momčadi, revolucionirao je Bayernov stil tako što je uveo prostraniju obranu, koju su u Münchenu tada zvali Pal sustav. Kad se Paul Breitner vratio iz Braunschweiga, u kojeg je prešao iz Real Madrida, osnovao je partnerstvo s Karl-Heinz Rummeniggeom. Tzv. FC Breitnigge, pojačan s legendarnim belgijskim vratarom Jean-Marie Pfaffom, Klausom Augenthalerom i napadačem Dieterom Hoeneßom (bratom Uli Hoeneßa), vratio je uspjehe u München. Osvojena su dva prvenstva i kup. Njihovi snovi o novom osvajanju Kupa prvaka srušeni su u finalu u Rotterdamu protiv Aston Ville, kad je njihov igrač Peter Withe zabio jedini i odlučujući pogodak za momčad iz Birminghama. To finale je prvo službeno finale koje je Bayern izgubio, prije njega je imao dvanaest finalnih pobijeda.<ref>